Det kan bli 10 m høy med en stammediameter på 30 cm, men vokser som regel som en busk. Barken er mørkegrå og rynket. Bladene minner om rhododendron. De er 5–18 cm lange, 2–6 cm brede og har en spiss ytterst. Bladkanten er hel, men bølgende og har av og til noen få tenner. Bladene er glinsende mørkegrønne på oversiden og matt gule på undersiden. Bladstilken er 2–3 cm lang med oransje hår. Nøttene er lyst oransjebrune, 2 cm lange og sitter 4–7 sammen på en 6–8 cm lang stilk. Arten vokser i Japan, Taiwan, Sør-Korea og Kina.